KVALIFIKACIJOS TOBULINIMO UŽSIENYJE ATASKAITA

2015-11-24
Vilnius

Ataskaitą pateikė: Regina Narutienė, Dokumentų departamento Teisės aktų redagavimo ir vertimo skyriaus vedėja, ir Jolanta Laurinaitienė, Dokumentų departamento Teisės aktų redagavimo ir vertimo skyriaus Teisės aktų redagavimo poskyrio vyriausioji specialistė

Pagrindas: Seimo kanclerio 2015 m. rugpjūčio 25 d. įsakymas Nr. 460-KT-17
Vieta: Liuksemburgas, Liuksemburgo Didžioji Hercogystė
Data: 2015 m. lapkričio 8–10 d.
Tikslas: dalyvauti seminare „Lingvistinė teisės aktų projektų priežiūra Lietuvos Respublikos Seime“ (suteikti vertėjams bendrųjų žinių apie teisės aktų projektų kalbos redagavimo metodus, pasidalyti darbo patirtimi, aptarti konkrečius atvejus).
Kviečiančioji institucija: Europos Parlamento Vertimo raštu generalinio direktorato Vertimo ir terminologijos direktorato Lietuvių kalbos vertimo raštu skyrius
Finansavimo šaltinis: Europos Parlamento mokymo renginiams skirto biudžeto lėšos
Įvyko susitikimai: su Europos Parlamento Vertimo raštu generalinio direktorato Vertimo ir terminologijos direktorato Lietuvių kalbos vertimo raštu skyriaus, Europos Komisijos Vertimo raštu generalinio direktorato Lietuvių kalbos departamento vertėjais.
Nagrinėtos temos: 1. Teisės aktų projektų redagavimo svarba ir principai
2. Kalbos redaktoriaus vaidmuo rengiant teisės aktų projektus

3. Administracinės kalbos problemos

4. Specialistų, kalbininkų ir vertėjų darbo koordinavimas užtikrinant nacionalinių teisės aktų kalbos kokybę

Aptarti klausimai ir šalių pozicijos: Seminare dalyvavome EP Vertimo raštu generalinio direktorato Vertimo ir terminologijos direktorato Lietuvių kalbos vertimo raštu skyriaus kvietimu. Buvo aptarti Lietuvos teisės aktų projektų kalbos pokyčiai, susiję su ES teisės perkėlimu į Lietuvos teisės sistemą, ir pagrindinės lietuviškos terminijos problemos. Ypač daug dėmesio skyrėme teisinės kalbos aiškumo, tikslumo ir taisyklingumo principams, „eurožargono“ įtakai teisinei lietuvių kalbai aptarti. 

 Apžvelgėme teisės aktų projektų redagavimo teisinius pagrindus, pateikėme informaciją apie Seimo kanceliarijoje dirbančių lietuvių kalbos redaktorių dirbą kiekvienoje teisėkūros stadijoje, nagrinėjome konkrečius teisės aktų kalbos pavyzdžius, atkreipdami dėmesį į naujos lietuviškos terminijos poreikį, pasidalijome patirtimi, kaip elgiamės susidūrę su netaisyklingais verstiniais terminais, kaip ieškome atitikmenų, kaip prisidedame sprendžiant teisinio tęstinumo bei vientisumo užtikrinimo problemas ir t. t. 

Nemažai seminaro laiko skyrėme ES institucijose dirbančių vertėjų pateiktiems pavyzdžiams nagrinėti, dažniausioms kalboms klaidoms, teisinio tikslumo ir kalbos taisyklingumo problemoms. 
Aktuali informacija Seimo kanceliarijos padaliniams: ES institucijų vertėjai susiduria su panašiomis problemomis kaip ir Seimo kanceliarijoje dirbantys lietuvių kalbos redaktoriai. Aptarėme tarpusavio konsultacijų ir neformalaus bendravimo bei bendradarbiavimo poreikį ir galimus būdus.
Pasiūlymai dėl įgytų žinių panaudojimo Seime: Ne tik pasidalijome savo darbo patirtimi, bet susipažinome su ES institucijose dirbančių lietuvių kalbos vertėjų darbo specifika. Grįžusios tai aptarėme su Dokumentų departamento Teisės aktų vertimų poskyrio vertėjais.
Atvežta informacinė medžiaga ir leidiniai: ES institucijų vertėjai paprašė peržiūrėti jų parengtą ir Valstybinei lietuvių kalbos komisijai pateiktą apibendrinamąją medžiagą „Kitų kalbų asmenvardžių vartojimo praktika ir problemos verčiant ES dokumentus į lietuvių kalbą“.

